Document ID: /roh_data/filtered/fineweb-2-filterrobots_roh.jsonl.gz/24303

La vendita dals e-bikes crescha dad onn tar onn. L’onn passà èn vegnids vendids en Svizra 13’000 da quels velos. Ils ciclists dad e-bikes engrevgeschian il mund alpin, ha ditg Jaqueline von Arx, mainagestiun da la Pro natura Grischun.
Ils ciclists cuntanschian culms pli auts e vals pli allontanadas. Il cusseglier naziunal da la PCD Basilea, Markus Lehmann, pretenda perquai en ina moziun ina reglamentaziun legala. Era l'uffizi federal da vias Astra è da l’opiniun ch'i dovria reglas per nizzegiar las sendas.
RR novitads 12:00